* Forslaget innebærer endringer i meldingsplikten for smittsomme sykdommer i Meldingsystemet for smittsomme sykdommer. For det første foreslås innføring av meldingsplikt for rotavirussykdom og Lymfogranuloma venereum (LGV). For det andre foreslås det at fødselsnummer skal tilføyes melding av sykdommene hiv, syfilis, gonoré, genital klamydiainfeksjon og c. difficile. Departementet foreslår også å tilføye rubella og meslinger i listen over allmennfarlige smittsomme sykdommer. Bakgrunnen for endringene er hensynet til et mer effektivt smittevern.

Høringsuttalelser avgis digitalt på regjeringen.no.  Høringen er åpen og alle kan avgi høringsuttalelse. Uttalelser er som hovedregel offentlige etter offentleglova og vil bli publisert.

Spørsmål til høringen kan rettes til seniorrådgiver Ragnhild Holst på e-post: raah@hod.dep.no.

Høringsfristen er 22. mai 2018.

Med hilsen

Elin Anglevik (e.f.)
avdelingsdirektør
                                                  Ragnhild Holst
                                                  seniorrådgiver